《热不息恶木阴》
宋代·林希逸

苦热虽求息，炎凉愧易心。既云名恶木，那复有佳阴。

烦溽方三名，婆娑有百寻。匠皆行弗顾，吾肯据而吟。

冷忆瓜浮玉，清思竹碎金。鸟犹知所择，人岂马牛襟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。